CELEX: 31999R1594
Language: ro
Date: 1999-07-20
Title: Regulamentul (CE) nr. 1594/1999 al Comisiei din 20 iulie 1999 privind modificarea condițiilor de autorizare a unui aditiv în hrana animalelor

03/Volumul 29
            
            
               RO
            
            
               Jurnalul Ofícial al Uniunii Europene
            
            
               3
            
         31999R1594
   
               L 188/35
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1594/1999 AL COMISIEI
   
   din 20 iulie 1999
   privind modificarea condițiilor de autorizare a unui aditiv în hrana animalelor
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată de Regulamentul (CE) nr. 1411/1999 (2), în special articolele 3 și 9 J,
   întrucât:
   
               (1)
            
            
               Actul de aderare prevede la anexa XV punctul VII litera E nr. 1 alineatul (4) a doua liniuță a treia subliniuță autorizația pentru Suedia de menținere a legislației sale naționale care restrânge folosirea acidului formic (E 236) ca aditiv în hrana pentru animale până la 31 decembrie 1997.
            
         
               (2)
            
            
               Regatul Suediei are obligația, în conformitate cu dispozițiile prevăzute de anexa XV din actul menționat, să atașeze la cererea de adaptare a legislației comunitare pentru aditivul în cauză, o motivare științifică detaliată.
            
         
               (3)
            
            
               Suedia a transmis motivația la 27 iunie și 9 decembrie 1997.
            
         
               (4)
            
            
               Comisia este chemată să hotărască asupra cererii de adaptare prezentate de Regatul Suediei cu privire la acidul formic.
            
         
               (5)
            
            
               Este necesar să se completeze condițiile de autorizare a acestui conservant.
            
         
               (6)
            
            
               Este necesar să se informeze utilizatorul acidului formic că este interzisă utilizarea acidului formic singur sau în combinație cu alți acizi când el reprezintă mai mult de jumătate din amestec, pentru conservarea acidă aerobă a cerealelor brute umede, deoarece în anumite condiții s-ar putea forma un procent ridicat de aflatoxine.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru hrana animalelor,
            
         ADOPTĂ PREZENTUL REGULAMENT:
   Articolul 1
   Condițiile de autorizare a aditivului E 236 „Acid formic” care aparține „conservanților” sunt înlocuite, în conformitate cu Directiva 70/524/CEE, cu condițiile reluate în anexa la prezentul regulament.
   Articolul 2
   Prin derogare de la articolul 1, acidul formic pus în circulație înainte de 1 septembrie 1999 a cărui etichetare nu este conformă cu prezentul regulament poate să rămână în circulație până la 31 decembrie 1999.
   Articolul 3
   Prezentul regulament intră în vigoare la 1 septembrie 1999.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 270, 14.12.1970, p. 1.
   
      (2)  JO L 164, 30.6.1999, p. 56.
   ANEXĂ
   
      
                  Număr CE
               
               
                  Aditiv
               
               
                  Denumire chimică și descriere
               
               
                  Specie animală sau categorie de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Durata autorizației
               
            
                  în mg/kg de furaje complete
               
            
                  „E 236
               
               
                  Acid formic
               
               
                  CH2 O2
                  
               
               
                  Toate speciile și categoriile de animale
               
               
                  –
               
               
                  –
               
               
                  –
               
               
                  Se indică în modul de folosire:
                  
                     «Este interzisă folosirea acidului formic, singur sau atunci când reprezintă mai mult decât 50 % din greutatea amestecului cu alți acizi, pentru conservarea acidă aerobă a cerealelor brute umede cu un conținut de umiditate mai mare de 15 %»
                  
               
               
                  Fără limită în timp”